ÓRAVÁZLAT

**Tantárgy neve, évfolyam**: vizuális kultúra,1. osztály

**Óra típusa**: komplex (elemző és alkotó tevékenységre egyaránt épül)

**Óra időtartama**: 90 perc

**Az óra célja**: Az alkotó képzelet és a kompozíciós készség fejlesztése; a színekre vonatkozó vizuális érzékenység fejlesztése; a tanulók segítése a látható világ  értelmezésében, érzelemviláguk, fantáziájuk  gazdagítása.

**Tananyag**: Állatok hangulatos megjelenítése, kifejezése jellegzetes formákkal és színekkel úgy, hogy legalább két élőlényből alkossunk egyet. Vicces nevek kitalálása az alkotott képhez.

**Ábrázolási technika**: festés. rajzolás színes rajzeszközökkel vagy vizes bázisú festékkel (választható)

**Tanítási eszközök, anyagok**:

1. tanuló: vízfesték, tempera, színes ceruza, filc, zsírkréta, rajzpapír, vizes edény
2. tanító: projektoros vetítési rendszer interaktív táblával, digitális képek (állatos témájú fotók és festmények)
3. SZITAKÖTŐ 2018/ 42.száma

**Teremrend**: hagyományos osztályterem, soros elrendezés

**Szervezési feladatok**:

I. Szemléltető eszköz előkészítése (projektor beüzemelése, a vetítendő anyag ellenőrzése), A/4- es vagy A/3-as rajzpapírok (a méret választható) és vizes edények előkészítése.

II. Elemző tananyagok kiosztása: SZITAKÖTŐ 2018/ 42.szám - "  Furcsa lények csudafája  17.oldal A sasnyúl problémái" 18. oldal

**Az óra menete**

1. **Motiváció**

A témához való hangulat megteremtése

Szitakötő 2018/42 Furcsa lények csudafája, A sasnyúl című művek elolvasása, megbeszélése

 **II: Játék**:

Szétvágott állatképek összeillesztése, névadás

vaddisznó+macska= vadmacs

oroszlán+kutya=oroszkuty

zebra+zsiráf=zebzsi

medve+mókus=medmók

cápa+ló=cápaci

zsiráf+delfin=zsirdelf

macska+kutya=macskuty

csirke+ lepke=csirlep

kacsa+ csacsi=kacsacsi ......................stb

**III, Az ábrázolási téma előkészítése elemzésekkel, feladatokkal**

1. Állatos fotók, festmények hangulatának, színhasználatának megfigyelése, elemzése. A projektorral vetített képekről a gyerekeknek meg kell tudni állapítani, hogy fotó vagy festmény a látott alkotás. Beszélgetés a fotók, festmények hangulatáról, egyszerű műelemzések: pl.: vidám, élénk, friss stb., illetve néhány színtartalom megállapítása, uralkodó színek megfigyelése, megnevezése.
2. 2 A színekre vonatkozó tananyagtartalmak egyszerűen megállapíthatók, segítem a gyerekeket.

**IV. Rajzok tervezése, rajzolás,festés**

**V. A munkák értékelése**

**VI. Rögtönzött kiállítás, beszélgetés**